REBEL kollektiv

Kαφενείο Oικονομικής Eνίσχυσης
2018-02-09 20:00 - 23:30 (Europe/Helsinki) | F451, Τσακάλωφ 10, Ιωάννινα, Epirus, 45221, Greece
Παρασκευή 9 Φλεβάρη καφενείο οικονομικής ενίσχυσης του Σωματείου Βάσης Σερβιτόρων & Μαγείρων Ιωαννίνων από τις 20:00 στο ελευθεριακό εργαστήρι F451

BAR στην Κατάληψη Αντιβίωση
2018-02-03 21:00 - 23:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Σάββατο 3 Φλεβάρη BAR στην Κατάληψη Αντιβίωση

https://www.facebook.com/events/1264269757006457/

French hip hop
2018-02-01 20:00 | F451, Τσακάλωφ 10, Ιωάννινα, Epirus, 45221, Greece
6/10/2015: η αστυνομία εκκενώνει την κατάληψη “ACTA ET VERBA”. Απολογισμός: σύλληψη συντρόφου καθώς & τραυματισμός δεύτερου. Το ζήτημα εκείνης της μέρας εκκρεμεί τόσο δικαστικά όσο και στο ζήτημα της υγείας του 2ου όπου απαιτείται στήριξη (οικονομική). Σε αυτήν την υπόθεση εκκρεμεί ακόμα μία δίκη σχετικά με την σύλληψη 3ου συντρόφου επειδή δεν άρεσε η παρουσία του στην αστυνομία για την προαναφερθείσα υπόθεση, η οποία πήρε αναβολή εκείνη την ημέρα.
Ως ομάδα στηρίζουμε την υπόθεση του συντρόφου που τραυματίστηκε τότε μιας και απαιτούνται αρκετά μεροκάμματα για να καλυφθεί κάτι τέτοιο! Και για εκεί προορίζονται τα όποια έσοδα!

Κανένας μόνος του !
Αλληλεγγύη – Αξιοπρέπεια – Αυτοοργάνωση

https://www.facebook.com/events/165411894110888/

3 χρόνια ανα-κατάληψη Αντιβίωση, 3ήμερο εκδηλώσεων
2018-01-26 18:00 - 2018-01-29 01:00
ΠΑΡΑΣΚΕΥΗ 26/1
18:00 Παρουσίαση της μπροσούρας:
«Ιδιωτικοποίησεις : Μία ακόμη πτυχή της υποτίμησης των
ζωών μας» από τους Πυρανθός, Άνω θρώσκω,
και Συλλογικότητα από τα ανατολικά. (από Θεσ/νίκη)
23:00 live με τις μπάντες
ΚΑΡΚΙΝΩΜΑ και ΣΤΡΑΦΙ
ΣΑΒΒΑΤΟ 27/1
16:00 ΠΟΡΕΙΑ στην «γειτονιά των καταλήψεων».
Σημείο συνάντησης στην κατάληψη αντιβίωση.19:00 (αυστηρά!) Εκδήλωση – συζήτηση για το νέο σωφρο-
νιστικό και ποινικό κώδικα. Θα υπάρξει τηλεφωνική
επικοινωνία με μέλος της Επιτροπής Αγώνα Κρατουμέ-
νων. Στη συνέχεια θα ακολουθήσει καφενείο.
ΚΥΡΙΑΚΗ 28/1
20:00 Προβολή του ντοκιμαντέρ «Πως το
καταλάβαμε» από την Villa Αμαλίας για την
ιστορία των καταλήψεων.
Θα ακολουθήσει bar και ξεκούραση

ΣΥΓΚΕΝΤΡΩΣΗ ΑΛΛΗΛΕΓΓΥΗΣ ΣΤΗΝ ΑΠΟΛΥΜΕΝΗ ΕΡΓΑΖΟΜΕΝΗ ΤΟΥ ΙΠΠΟΚΡΑΤΕΙΟΥ ΙΩΑΝΝΙΝΩΝ.
2017-11-15 09:00 - 14:00 | Δικαστικό Μέγαρο, Ιωάννινα, Greece
ΣΤΟ ΙΠΠΟΚΡΑΤΕΙΟ ΑΚΟΥΣΤΕ ΤΟ ΚΑΛΑ, ΟΙ ΑΠΟΛΥΣΕΙΣ ΘΑ ΜΕΙΝΟΥΝ ΣΤΑ ΧΑΡΤΙΑ

Στις 213 τα αφεντικά του ιδιωτικού διαγνωστικού κέντρου «Ιπποκράτειο Ιωαννίνων» απολύουν μια εργαζόμενη άδικα και εκδικητικά. Η αφήγηση της εργοδοσίας είναι ότι η εργαζόμενη δεν έκανε καλά την δουλειά της, στηρίζοντας τον ισχυρισμό αυτό στην απουσία της από ένα meeting και στη λήψη ορισμένων αναρρωτικών αδειών. Η εργοδοσία πριν φτάσει στο σημείο να απολύσει την εργαζόμενη είχε διατυπώσει σε κατ’ ιδίαν συζήτηση μαζί της πως σκοπό είχε να την οδηγήσει σε παραίτηση, μια τακτική η οποία δεν είναι καινούρια, αφού με αυτό τον τρόπο χάνεις κάθε δικαίωμα για αποζημίωση, εξοικονομώντας χρήματα στο αφεντικό.
Κάνω καλά τη δουλειά μου για τα αφεντικά σημαίνει να δουλεύεις με τρείς και εξήντα και να μην λες κουβέντα. Να είσαι ανασφάλιστος ή αν είσαι ασφαλισμένος να είσαι τις μισές ώρες, να κάνεις εθελοντική εργασία εκτός του ωραρίου σου, να δουλεύεις υπερωρίες χωρίς να ζητάς επιπλέον χρήματα, να μην κάνεις απεργία, να σκύβεις το κεφάλι σε κάθε τους προσταγή και να κινδυνεύει ακόμη και η ζωή σου, όπως μας δείχνουν τα πρόσφατα εργατικά ατυχήματα διανομέων στο mikel και τη speedex. Με λίγα λόγια, να κάνεις καλά την δουλειά σου σημαίνει να παράγεις όσο μεγαλύτερο κέρδος γίνεται για τα αφεντικά με κάθε θυσία.
Βέβαια τα αφεντικά και το κράτος τους, είτε με αριστερό είτε με δεξιό διαχειριστή, διαθέτουν ένα τεράστιο νομικό οπλοστάσιο για να υποτιμούν την εργασία και συνολικά τη ζωή των από κάτω. Αυτό το οπλοστάσιο το επεκτείνουν συνεχώς και δεν θα ησυχάσουν μέχρι να τσακίσουν και το τελευταίο εργασιακό δικαίωμα που υπάρχει. Ακριβώς σε αυτό στοχεύουν και τα τελευταία μέτρα με την αύξηση φόρων σε χαμηλόμισθους και συνταξιούχους και με την νομιμοποίηση των μαζικών απολύσεων με την κατάργηση του περιορισμού έως 5% απολύσεων προσωπικού το μήνα για κάθε εταιρεία.
Ενάντια στους σχεδιασμούς των αφεντικών, του κράτους και των διαχειριστών τους προτάσσουμε την οργάνωση της τάξης μας έτσι ώστε οι δικές τους προσταγές και πράξεις να λαμβάνουν απαντήσεις. Προτάσσουμε τη συλλογικοποίηση των αναγκών μας μέσα από αντιεραρχικά σωματεία βάσης μέσω των οποίων θα διεκδικούμε οργανωμένα τα δικαιώματα μας. Η δουλειά την οποία πρέπει να κάνουν οι εργαζόμενοι είναι να χαλάνε τη δουλειά των αφεντάδων τους μέχρι να γκρεμίσουν αυτό τον κόσμο της επισφάλειας, των απολύσεων, της καταστολής και της καταπίεσης.
ΑΜΕΣΗ ΕΠΑΝΑΠΡΟΣΛΗΨΗ ΤΗΣ ΕΡΓΑΖΟΜΕΝΗΣ
ΚΑΤΑΒΟΛΗ ΟΛΩΝ ΤΩΝ ΔΕΔΟΥΛΕΥΜΕΝΩΝ
ΕΛΕΥΘΕΡΙΑΚΗ ΣΥΝΔΙΚΑΛΙΣΤΙΚΗ ΕΝΩΣΗ ΙΩΑΝΝΙΝΩΝ
eseioanninon.squat.gr ese.ioanninon@gmail.com

Εκδήλωση - Συζήτηση | Άμεση παύση της εξόρυξης στις Σκουριές και πέριξ...
2017-11-11 20:00 - 23:00 | F451, Τσακάλωφ 10, Ιωάννινα, Epirus, 45221, Greece
Εισήγηση: Επιτροπή Αγώνα Μεγάλης Παναγιάς

Σάββατο 04/11/2017, 20:00, στο Ελευθεριακό Εργαστήρι Fahrenheit 451, Τσακάλωφ 20, Άλσος

Κατά τη διάρκεια της εκδήλωσης θα μαζεύονται χρήματα για τα δικαστικά έξοδα των διωκόμενων.

Με την πολιτική υποστήριξη της Σεμπρεβίβα, πολυθεματικής πολιτικής συλλογικότητας του α/α/α χώρου, με σημείο αναφοράς τα Γιάννινα.

Βιβλιοπαρουσίαση - Συζήτηση: Η έφοδος των καπιταλιστών στο διάστημα - η δυστοπία της αποίκησης των πλανητών
2017-11-10 19:00 - 23:00 | F451, Τσακάλωφ 10, Ιωάννινα, Epirus, 45221, Greece
«Η κούρσα της αποίκησης του διαστήματος, που συγκεντρώνει γύρω της καπιταλιστές, κρατικές πολεμικές μηχανές και την τεχνοεπιστημονική ελίτ, αποτελεί διέξοδο για το κεφάλαιο αλλά και εφαλτήριο για τον κοινωνικό, πολιτικό και οικονομικό μετασχηματισμό του καπιταλιστικού συστήματος σε κάτι νέο. Στο παρελθόν, η περίοδος της αποικιοκρατίας ήταν το πέρασμα από τη φεουδαρχία στον καπιταλισμό- ένα πέρασμα που ο χρονικός του ορίζοντας διήρκησε αρκετές δεκαετίες ή και αιώνες. Στο παρόν και στο μέλλον, η γνώση που παράγεται, τα κεφάλαια που επενδύονται, ο ανταγωνισμός που αυξάνεται, η ενεργή συμμετοχή των ιδιωτικών κεφαλαίων, η υπάρχουσα κοινωνικοοικονομική κατάσταση, οι αλλαγές που συντελούνται ήδη μέσα στον καπιταλιστικό κόσμο (αυτοματοποίηση παραγωγής, δεξαμενές ανέργων, συγκέντρωση πλούτου, κατάργηση «κοινωνικών συμβολαίων» και των μόνιμων εργασιακών σχέσεων και ό,τι άλλο έχει περιγραφεί έως τώρα) και οι νέοι υπό αποίκηση τόποι, αποτελούν ενδείξεις πως οι αλλαγές που συμβαίνουν θα είναι κατακλυσμιαίες και ριζικές, θα είναι κάτι περισσότερο από «μια ακόμα αναδιάθρωση» του κεφαλαίου. Ένα νέο οικονομικοπολιτικό σύστημα, γεννημένο από τα σπλάχνα του κεφαλαιοκρατικού συστήματος και των οπαδών της ελεύθερης αγοράς αναδύεται και έρχεται ορμητικά κατά πάνω μας.»

Μια είναι η λύση στη βαρυχειμωνιά
2017-10-24 20:00 - 2017-10-25 00:00 | F451, Τσακάλωφ 10, Ιωάννινα, Epirus, 45221, Greece

Η ομάδα διακίνησης εντύπων «Βιβλία Ανομίας» διοργανώνει Εκδήλωση - Συζήτηση
2017-10-19 19:00 - 23:00 | F451, Τσακάλωφ 10, Ιωάννινα, Epirus, 45221, Greece
Θέματα:

φυλακή | έγκλημα | σωφρονισμός | τιμωρία | εγκλεισμός | η κοινωνία της φυλακής | αγώνες ενάντια στην φυλακή | ποινικοποίηση κοινωνικών & ταξικών αντιστάσεων.
με τον αναρχικό κομμουνιστή Τάσο Θεοφίλου επ’ αφορμή της έκδοσης των βιβλίων του 32 βήματα από εκδόσεις καψιμί και ΑΤΤΙKA 45 εκδόσεις ΜΟΛΟΤ.

Την Πέμπτη 19/10/2017 στις 19:00 στο ελευθεριακό εργαστήρι Fahrenheit 451 – Τσακάλωφ 20, Άλσος

Προβολή ταινίας: i cento passi (εκατό βήματα)
2017-10-17 20:00 - 23:30 | F451, Τσακάλωφ 10, Ιωάννινα, Epirus, 45221, Greece
Ο Giusepe Ιmpastato υπήρξε ιδρυτικό μέλος του “Radio Aut” στην Ιταλία. Πυροδοτεί με την σειρά του κινήσεις ενάντια στην ιταλική μαφια. Διάχυτος και μαζικός μηχανισμός η ιταλική μαφία που κρύβεται σε πλέγμα καθημερινών σχέσεων… Από την οικογένεια μέχρι προφανώς την αστυνομία. Μια ταινία του 2000 για ένα θέμα που παραμένει επίκαιρο και φυσικά όχι μόνο στην Ιταλία!
Η ταινία εξελίσσεται στην εποχή μετά τον δευτέρο παγκοσμιο πόλεμο. Εποχή που χαρακτηρίζεται από ραγδαίες αλλάγες στην οικονομία, με μαζική εσωτερική μετανάστευση από το νότο στο βορρά, αλλά και με οργάνωση της μαφίας. Το ιταλικό κομμουνιστικό κόμμα με τις γνωστές επιλογές του στέλνει εκτός της δομής του μαζικά κόσμο που με την σειρά του πυροδοτεί πολλές τάσεις του ευρύτερου κινήματος. Ενας από αυτούς είναι και ο πρωταγωνιστής στην ταινία “i cento passi”.
Την ιδια περίοδο από το ‘69 κυρίως και μετά ξεκινά από την CIA και την ελληνική χούντα προσπάθεια για πραξικόπημα στην Ιταλία με επιχειρήσεις που οργανώνονται και στην χώρα μας. Αυτές οι επιχειρήσεις εστιάζουν περισσότερο σε επιθέσεις κατά αμάχων σε σιδηροδρομικούς σταθμούς, τρένα, τράπεζες, και σε αλλους δημόσιους χώρους στερόντας τη ζωή σε εκατοντάδες αθώους.

Με αυτό το τρόπο στοχοποιείται το ευρύτερο κίνημα. Γνωστό το έργο «Ο τυχαίος θάνατος ενός αναρχικου» στη χώρα μας όπου η αστυνομία “αυτοκτονεi” άνθρωπο του κινήματος. Μετά από πολλές δεκαετίες ακόμα και σε δικαστήρια αποδεικνύεται ότι η στρατηγική της έντασης ήταν ουσιαστικά μια προσπάθεια για την κατάληψη εξουσίας από τους φασίστες χωρίς ουσιαστικά η αστική δημοκρατία να τιμωρήσει κανέναν παρόλες τις κυβερνησεις που άλλαξαν.
Από την άλλη κατά την περίοδο 70-80 προφυλακίζεται πενταψήφιος αριθμός αγωνιστών (Απρίλης 77) ουσιαστικά για τρομοκρατία. Προφυλακίσεις πολλών ετών και με ανθρώπους που έχουν συνέπειες μέχρι σήμερα. Ορόσημο ιστορικά υπήρξε και η απαγωγή του Aldo Μoro, από τις ερυθρες ταξιαρχίες. Κίνηση που δεν θα κρίνουμε εμείς σήμερα αλλά όσον αφορά το σημερινό έργο που θα δούμε, αυτή η κίνηση πήρε όλα τα φώτα της δημοσιοτητας πάνω της (όχι φυσικά επειδή εγιναν την ιδια ακριβως χρονικη περιοδο) και ουσιαστικά κανένας να μην θυμάται στην χώρα μας τον Giusepe Impastato αλλά και τόσους άλλους.
Μπορείτε να δείτε το trailer της ταινίας εδώ

Θα ακολουθήσει καφενείο, έως τις 24:00

Συγκέντρωση ενάντια στην κατάργηση της κυριακάτικης αργίας
2017-10-05 11:00 - 14:00 | Χ.Τρικούπη & Μ.Αγγέλου, Χ.Τρικούπη & Μ.Αγγέλου, Ιωάννινα, Greece
ΚΑΜΙΑ ΚΥΡΙΑΚΗ ΤΑ ΜΑΓΑΖΙΑ ΑΝΟΙΧΤΑ
Και αυτή την Κυριακή 5 Νοεμβρίου τα καταστήματα θα παραμείνουν ανοιχτά, σηματοδοτώντας την ισχύς του νέου νόμου που επιτρέπει το άνοιγμα των μαγαζιών 32 Κυριακές το χρόνο, αφού μάλλον οι 8 δεν τους ήταν αρκετές. Δε μας είναι πλέον άγνωστες οι σχέσεις κράτους και αφεντικών, καθώς για μία ακόμη φορά, παρά το αριστερό της προσωπείο η κυβέρνηση συνεργάζεται και στηρίζει το κεφάλαιο, πατώντας στις πλάτες των εργαζομένων, με σκοπό το όσο γίνεται μεγαλύτερο κέρδος.
Είναι ξεκάθαρο λοιπόν πως κράτος και αφεντικά προκειμένου να βγάλουν περισσότερα αδιαφορούν πλήρως και καταπατούν και πάλι τα δικαιώματα των εργαζομένων. Δεν αρκούν οι ήδη πιεστικές συνθήκες στις οποίοες δουλεύουμε, με τα αφεντικά να προσπαθούν να μας στερήσουν όποιο εργασιακό διακαίωμα μας ανήκει προκειμένου να βγουν αυτοί κερδισμένοι, τώρα με το νέο νόμο θέλουν να εξαλείψουν και κάθε ελεύθερο χρόνο που έχει απομείνει, καθώς όπως δείχνουν τα πράγματα όταν ο εργαζόμενος ξεκουράζεται το αφεντικό χάνει χρήματα.
Τι πιο εύκολο όμως από το να κατηγορήσουμε τους άλλους για τα δεινά τα οποία βιώνουμε; Τι πιο συνηθισμένο από το να κατακεραυνώσουμε ξανά όσους κυβερνούν; Η αλήθεια είναι οτι δεν γίνεται στις μέρες μας να τρέφουμε αυταπάτες για τον ρόλο του κρατικού μηχανισμού και τους διαχειριστές του. Το αριστερό παρελθόν δε θα τους εμποδίσει να υποτιμήσουν κι άλλο την εργατική δύναμη και τη ζωή μας. Σημασία όμως έχει τι κάνει η εργατική τάξη απέναντι σε όλα αυτά. Ο αγώνας για τη μη κατάργηση της κυριακάτικης αργίας, είναι υπόθεση όλων των εργαζομένων, των συνδικάτων και των καταναλωτών. Αν υπάρχει κάτι που μπορεί να εμποδίσει την εφαρμογή της-όπως ακριβώς και πριν, έτσι και τώρα- είναι η οργανωμένη ταξική αντίσταση στους χώρους δουλειάς. Είναι απαραίτητη η ενίσχυση των σωματείων και η ριζοσπαστικοποίηση των διεκδικήσεων, η ανάπτυξη της αλληλεγγύης μεταξύ όλων των εργαζομένων, η ανυπακοή στους αντεργατικούς νόμους, η άρνηση της κατανάλωσης τις Κυριακές και η απεργία.
Δεν μπορούμε να περιμένουμε ενα ¨φιλεργατικό¨ πρόγραμμα το οποίο έτσι κι αλλιώς δεν υπάρχει. Ποτέ δεν μας χαρίστηκε τίποτα, ποτέ δεν θα σταματήσουμε να διεκδικούμε περισσότερα. Υπερασπίζόμαστε την κυριακάτικη αργία :
• Γιατι δεν χαρίζουμε ούτε λεπτό από τον ελέυθερο χρόνο και την ξεκούρασή μας, για να κερδίσουν τα αφεντικά.
• Γιατί δουλεύουμε ήδη αρκετές ώρες για ψίχουλα.
• Γιατί αν δεν αντισταθούμε τώρα, το μέτρο θα επεκταθεί σε όλους τους εργαζόμενους, ακόμη και σε αυτούς που τώρα αδιαφορούν ψωνίζοντας τις Κυριακές.
• Γιατί ο ανταγωνισμός και η ανάπτυξη χτίζεται πάνω στην λεηλασία της ζωής μας.
• Γιατι εν τέλει, δεν θα χορεύουμε στον ρυθμό που μας βαράνε το Κράτος και τα αφεντικά!
ΤΑ ΕΡΓΑΤΙΚΑ ΣΥΜΦΕΡΟΝΤΑ ΜΠΡΟΣΤΑ
ΤΙΣ ΚΥΡΙΑΚΕΣ ΠΑΝΤΑ ΤΑ ΜΑΓΑΖΙΑ ΚΛΕΙΣΤΑ
ΕΛΕΥΘΕΡΙΑΚΗ ΣΥΝΔΙΚΑΛΙΣΤΙΚΗ ΕΝΩΣΗ ΙΩΑΝΝΙΝΩΝ
eseioanninon.squat.gr ese.ioanninon@gmail.com
